Bakkie beland in swembad | Maroela Media
'n Man, vermoedelik in sy 30's, het matige beserings opgedoen nadat hy met sy voertuig deur 'n huis se muur in Hamberg, Roodepoort, gejaag en in die swembad opgeëindig het.
Werner Vermaak, woordvoerder van ER24, het gesê paramedici is net na 16:00 na die toneel ontbied. Daar het hulle die motoris aangetref wat op die toneel rondloop.
"'n Bakkie was heeltemal onder die water van die huis se swembad. Paramedici het die man ondersoek en gevind dat hy veelvuldige snye en kneusplekke opgedoen het, asook 'n vermoedelike handbesering," het Vermaak gesê.
Volgens Vermaak het die motoris glo uitgeswaai vir 'n aankomende voertuig, beheer oor die bakkie verloor en deur die muur geploeg. Hy is na die Life Flora-kliniek geneem vir mediese behandeling.
Die Johannesburgse Metropolisie was op die toneel.
Nou kan hy ook sê dat daar is fout met sy motor , hy dink dit is water in die vergasser.
Kleintjie, jy vat loshande die trofee vir die kommentaar van die dag (selfs al s dit nog so vroeg:-)
Swem bakkie swem
DNA · 2 jare gelede
Creepy het seker groot geskrik nou het hy ekstra werk……
Dit was seker n warm gemaakte bakkie wat bietjie moes afkoel op so hittige dag soos gister. Wonder of die drywer ook eers afgekoel het voordat hy uit geklim het.
Alle ongelukke word dees dae veroorsaak deur 'n band wat bars of uitswaai vir 'n ander voertuig. As jy binne 'n buurt die spoedperk oorskry verloor mens nie sommer beheer nie. Maar dalk was dit een van die Taaier as Taai bakkies wat ook maklik die pad verlaat?